༄༅།།བྱིས་པ་སོ་སོ་ལ་རང་ཉིད་ཀྱི་གཤིས་ཀ་སོ་སོ་བ་རེ་ཡོད་པ་ནི་སྨྲས་མེད་རེད།གཤིས་ཀ་སོ་སོ་བ་རེ་རེ་ནི་ཆུང་དུས་ཀྱི་ཁྱིམ་ཚང་སློབ་གསོ་མི་གཅིག་པ་རེ་རེའི་བསྐྱེད་འབྲས་ཡིན་པའང་སྨྲས་མེད་རེད།དཔེར་ན།བྱིས་པ་ལ་ལའི་གཤིས་ཀ་ནང་དུ་ཕྱོགས་པ་ཅན་སྟེ།སྐད་ཆ་བཤད་རྒྱུར་མི་དགའ་བ།ལྷིང་འཇགས་ལ་དགའ་དང་།ཡང་བྱིས་པ་ལ་ལའི་གཤིས་ཀ་ནི་ཕྱི་རུ་ཕྱོགས་པ་ཅན་དེ།འདུ་ལོང་ལ་དགའ་བ་དང་།མི་གཞན་དང་འབྲེལ་འདྲིས་ལ་གོམས་པ་ཅན་ལྟ་བུ་རེད།བྱིས་པ་གཤིས་ཀ་མི་གཅིག་པ་སོ་སོའི་རྗེས་ཕྱོགས་ཀྱི་སློབ་སྦྱོང་དང་འཚོ་བའི་གནས་ཚུལ་ལ་ཧེ་བག་ཁྱད་པར་ཆེན་པོ་འབྱུང་སྲིད་པ་རེད།སློབ་ཆུང་རིམ་པ་དང་ལོ་ན་དེའི་མན་གྱི་བྱིས་པའི་གཤིས་ཀ་ལ་བསྒྱུར་བཅོས་དང་ལེགས་བཟོ་བྱེད་ཆོག་པའི་བར་སྟོངས་ཆེན་པོ་ཡོད་པས།ཁྱིམ་བདག་དང་དགེ་རྒན་རྣམ་པས་ངེས་པར་གཟབ་དགོས་པའི་གནས་སོ།།